
	מנהלת תחום שכר, אגף החשב הכללי, משרד האוצר

	עו"ד גלי לוי
	–

	גילה נגר

	יו"ר הסתדרות עובדי המדינה, ההסתדרות הכללית החדשה

	חזקיה ישראל
	–
	מנהל המחלקה לביטוח סוציאלי וקשרי גומלין, התאחדות התעשיינים

	עו"ד מיכל שפרן
	–

	האגודה לזכויות האזרח והקואליציה להעסקה ישירה

	יעל דרור

	עובדת משען, חברת בת של ההסתדרות

	
	
	

	
	
	


<ייעוץ משפטי: >
יעל סלנט
<מנהלת הוועדה:>
וילמה מאור
<רישום פרלמנטרי:>
יעל, חבר המתרגמים
<עובדי "כתף אל כתף" בשירות המדינה>
<היו"ר חיים כץ:>
בוקר טוב. יום רביעי בשבוע, כ' בסיוון 18 ביוני 2014. אני מתכבד לפתוח את ישיבת ועדת העבודה, הרווחה והבריאות. הצעה לסדר היום, דיון מהיר בנושא: "כתף אל כתף" בשירות המדינה של חבר הכנסת יעקב מרגי. 
איפה חבר הכנסת מרגי?

<קריאה:>
הוא בחו"ל. הוא ביקש לא לדחות את הישיבה בגלל חשיבותה ובגלל התיאומים שעשינו עם מר אריאל יעקובי , מר מרדכי אלישע והגברת מירי יוגב.
<היו"ר חיים כץ:>
בוקר טוב. נמצא כאן מישהו מהנציבות? 

בדיון האחרון שנערך פה לפני כארבעה חודשים ביקשנו מכם לעשות מיפוי של כול האנשים שעובדים "כתף אל כתף" במשרדי הממשלה. 

<מירי יוגב:>
אני סגנית מנהלת אגף בכיר בנציבות שירות המדינה. אכן נעשה מיפוי לגבי כל המשרדים שמעסיקים עובדים "כתף אל כתף" - - -

<היו"ר חיים כץ:>
מתי הוא נעשה?

<מירי יוגב:>
בתקופה האחרונה. יש לי כאן גם רשימה של המשרדים שבהם קלטנו כבר את העובדים - - -

<היו"ר חיים כץ:>
למה לא שלחתם את הנתונים האלה לוועדה ?

<קריאה:>

גם לנו לא שלחו.

<היו"ר חיים כץ:>
סלח לי אדוני, אתה הסתדרות, לא מחשיבים אותך. 

<מירי יוגב:>
חס וחלילה. אני מוכנה לשלוח. יש לי כאן מיפוי של כל המשרדים, אני מוכנה להעביר לך. אני לא יודעת למה לא שלחנו, אבל העבודה נעשתה. אני מוכנה לעבור כאן על המשרדים - - -

<היו"ר חיים כץ:>
תעבירי אלי את הטופס הזה עם כל הנתונים כדי שנצלם אותו. תודה.

את זוכרת בעל פה איפה אנחנו עדיין תקועים? איפה יש עדיין את הבעיה.

<מירי יוגב:>
אני תקועים במיוחד במשרד החקלאות, עדיין יש מחלוקת עם אגף התקציבים לגבי העברת התקנים.

<היו"ר חיים כץ:>
על כמה אנשים מדובר?
<מירי יוגב:>
14 תקנים. מדובר על 14 עובדים.

<היו"ר חיים כץ:>
וזהו?

<מירי יוגב:>
כן. הבוקר דיברתי עם משרד ראש הממשלה, יש 4 עובדים שהם עובדי בנא"מ. יש חוות דעת משפטית שעדיין לא קיבלתי אותה, אני מקווה שאקבל אותה במהלך היום. אם אקבל אותה אנחנו נכנס את הוועדה ונבחן גם את הסוגיה הזאת. 

<היו"ר חיים כץ:>
כמה אנשים לא מיפתם?

<מירי יוגב:>
אני לא חושבת שישנים אנשים שלא מיפינו. השלטון המקומי לא תחת נציבות שירות המדינה. 

<היו"ר חיים כץ:>
נמצאים כאן נציגי משרד החינוך? בבקשה. תמסרי לנו כמה עובדים אצלכם הם "כתף אל כתף".
<סופי אורטאשכנזי:>
אני מהלשכה המשפטית של משרד החינוך. לגבי הנתונים שנתבקשנו להמציא, אין לנו כרגע נתונים - - -

<היו"ר חיים כץ:>
למה? אתם עסוקים בעבודה?

<סופי אורטאשכנזי:>
אנחנו מאוד עסוקים באופן כללי.

<היו"ר חיים כץ:>
אז תישארו שעות נוספות. למה אין לכם נתונים?

<סופי אורטאשכנזי:>
יש לנו נתונים לגבי עובדים שמועסקים באופן רגיל במערכת - - -

<היו"ר חיים כץ:>
זה לא מעניין אותי.

<סופי אורטאשכנזי:>
אין לנו נתונים לגבי עובדים שמועסקים שלא כדין באמצעות גופים חיצוניים - - -

<היו"ר חיים כץ:>
למה? אתם לא מתייחסים למה שהכנסת אומרת? אתם ריבון לעצמכם?
<סופי אורטאשכנזי:>
כעת אני אוכל להוסיף שלאחרונה הוקם מנהל אכיפה ובקרה. התמנה עורך דין לתפקיד הזה וחלק מהתפקיד - - -

<היו"ר חיים כץ:>
אני מאוד שמח שסידרתם ג'וב למישהו. כנראה את לא מבינה את מהות העניין. גברתי, המטרה שלנו היא להפסיק את התופעה הנלוזה של העסקת עובדים וניצול עובדים. לכם אין זמן לעשות כי אתם עסוקים בחינוך.

<מיכל בירן:>
זורקים לנו פה מספרים של 14, ואצלכם עשרות עובדים לא מנופים.

<סופי אורטאשכנזי:>
אני מבקשת להמשיך ופשוט לא להתייחס  - - -

<היו"ר חיים כץ:>
בואי תקשיבי, המטרה היא לא שאת תדברי כאן, המטרה היא שתעשו עבודה. אנחנו לא צריכים לתת לך במה אם את לא עושה כלום. אתם כמובן, לא את אישית. הגוף שלכם לא עושה כלום.

<סופי אורטאשכנזי:>
אנחנו כן עושים הרבה דברים. 

<היו"ר חיים כץ:>
מה עשיתם בהקשר הזה?

<סופי אורטאשכנזי:>
מנכ"לית המשרד, הגברת מיכל כהן, הוציאה מכתב לבעלויות של מוסדות החינוך, צריך לזכור שיש לנו את המוסדות הרשמיים ואת המוסדות המוכרים שאינם רשמיים. כפי שידוע במוסדות המוכרים שאינם רשמיים לא מועסקים עובדי מדינה אלא עובדי בעלויות. לכן פנינו לבעלויות וגם למחוזות  - - -

<מיכל בירן:>
מתי?

<סופי אורטאשכנזי:>
ב-3 באפריל 2014 פנינו לבעלויות של מוסדות החינוך. יש פה מכתב. המכתב הזה הגיע מגברת דינה מוועדת העבודה והרווחה והבריאות. הבהרנו שקיים איסור מוחלט להעסיק עובדים במסגרת "כתף אל כתף". במידה ויועסקו כאלה יש לדאוג שהם יקבלו את שכרם בהתאם למה ש - - -

<היו"ר חיים כץ:>
אנחנו לא מדברים על השכר. שלא תתבלבלי - - 

<סופי אורטאשכנזי:>
הוצאנו מכתב שאוסר באופן מאוד מפורש את העסקה הזאת. בנוסף לזה המנכ"לית, הגברת מיכל כהן, הוציאה מכתב ב-26 בפברואר 2014 לכלל מנהלי המחוזות וציינה באופן מאוד מאוד ברור שפתיחת כיתות נוספות מעבר לתקן שקבע משרד החינוך אסורה בתכלית האיסור. אנחנו מדברים על פיצול כיתות שבהם אפשר למצוא את התופעה של "כתף אל כתף". יש מחנך כיתה, ההורים מבקשים לפצל ומעסיקים את המורה בצורה בלתי חוקית והמורה נמצא במערכת. יש מכתב שאוסר על כך. 

זה מה שעשינו בעניין הזה ואנחנו ממשיכים לנסות  - - -

<היו"ר חיים כץ:>
בקיצור לא עשיתם כלום. 

<סופי אורטאשכנזי:>
אני חולקת על זה. 

<היו"ר חיים כץ:>
בקיצור לא עשיתם כלום, אתם שצריכים להוות דוגמה לחינוך, לשוויון, למצוינות ולערכים ולצערי במערכת שלכם יש עובדים מנוצלים, אנשים שמלמדים ומחנכים. אני מתבייש בכם. 

יש כאן נציגים של ארגוני "כתף אל כתף" שהיו בפעם שעברה? אין אף אחד? מהקואליציה להעסקה ישירה, יש כאן?

תעדכן אותנו מה קורה עכשיו, תן לנו סקירה קצרה. שמענו מנציבות שירות המדינה שהכול בסדר ושבמשרדי הממשלה אין יותר עובד "כתף אל כתף", הכול סודר. נציגת משרד החינוך אמרה שהם אפילו הוציאו מכתב, מכתב שקורא לסדר את הכול, רק אין להם זמן, הם עסוקים בהוראה. הם עובדים יותר מדי וגם קיצרו להם יומיים מהחופש והם לא מספיקים. עסוקים בחינוך.
<ניר שחר:>
כמו שאתם יודעים ההסכם נתחם לפני שנתיים וחצי. ההסכם קבע שלא יהיו עובדי "כתף אל כתף" שיועסקו מעל 9 חודשים. נעשה את החשבון הפשוט, יש כאן שנה וחצי פלוס  - - - 

<היו"ר חיים כץ:>
תן לי מספרים, איפה הבעיות שלנו?

<ניר שחר:>
בנייר העמדה שהכנתי הצגתי ארבעה מספרים שונים משלושה מקורות שונות שנוגעים בעובדי "כתף אל כתף" במשרדי הממשלה. המספרים נעים בין 130 ל-550 עובדים במשרדי הממשלה. מכתב אחד אמר 130 עובדים, מכתב אחר אמר 550 ומכתב אחר אמר 380 , בקיצור יש כאן בעיה - - -

<היו"ר חיים כץ:>
אתה מרכז, אבל כעת אנחנו נעסוק במערכת החינוך, כשאתה מרכז את הנושא עליך לעשות מיפוי. חוסר אינפורמציה הוא אחד מהמובילים לטרגדיה. אם אתה יודע בדיוק את החלוקה שאומרת למשל שבמשרד הזה יש 9, במשרד  הזה 17, במשרד הזה 15. כשיהיו לך הנתונים נוכל לעזור לך למגר את התופעה הזאת  - - -

<קריאה:>
אבל אין לו נגישות למידע הזה.

<היו"ר חיים כץ:>
הוא מטפל מול המשרדים, הוא מדבר עם אנשים, הוא יודע. הוא מדבר עם אנשים שעובדים. ברגע שהוא מדבר אם אנשים הוא יודע. למשל הוא פונה אליך מיכל ושואל, 'כמה אנשים עובדים מסביבך'. הוא יודע פלוס מינוס, הוא לא יודע במדוייק. הוא לא מכין דוח מדויק אלא הוא יודע פחות או יותר הוא יודע כמה בכול משרד. הוא מכיר את האנשים - - 

<מיכל בירן:>
תראה את האבסורד, אתה מבקש ממנו לעשות את העבודה שהם אמורים - - -

<היו"ר חיים כץ:>
הם לא רוצים לעבוד. הם עסוקים בדברים אחרים.

<מיכל בירן:>
אם הנתונים לא נגישים - - -

<אילן גילאון:>
זה נקרא 'העסקה חשאית'.

<היו"ר חיים כץ:>
אתה, יש לך נתון מדויק.

<ניר שחר:>
כמו שאמרה חברת הכנסת שלי יחימוביץ, אלה ה-550 עליהם דיברתי. אבל דוח הממ"מ (מרכז המחקר והמידע) של הכנסת - - - 

<היו"ר חיים כץ:>
אנחנו רוצים לעזור לך, אני צריך להסביר איך עוזרים? אם אתה היית בא ואומר לי 'במשרד הזה X  , 14 במשרד החקלאות, אתה תראה איך ה-14 יסודרו. 

<ניר שחר:>
עוד היום אני מוכן להעביר את הרשימה.

<היו"ר חיים כץ:>
זה לא עוד היום. ה-14 יסודרו ואנחנו ניגע בעוד 4, איפה שיגידו לנו שיש אותם אנחנו נסדיר. אתה צריך לבוא עם נתונים ולא להגיד שזו לא העבודה שלך, זאת העבודה שלך. אתה נוגע בפרויקט ואתה מבקש לפתור את הבעיה. אתה לא צריך לפנות למשרדים, אתה פונה לעובדים והם מדווחים לך כמה יש. תשמע מה היא אומרת לי, במשרד החינוך בעיריית חדרה יש 12, בעיריית גבעתיים יש 18 איש. אם נדע על האנשים, אנחנו נתפור את העניין. רואים שאין רצון לעזור לאנשים האלה, יש רצון לנצל אותם, לשלם מעט כסף, לפטר אותם מתי שרוצים, להשתמש מתי שרוצים, לשלוח הביתה מתי שרוצים, אומרים לו 'אל תבוא היום, אל תבוא מחר'. זה הרצון שקיים לצערי. אנחנו צריכים למגר את התופעה. 
כאן יש מקום שיכול לעזור לך למגר את התופעה, אבל זה לא יהיה בזבנג וגמרנו, זה יהיה בעבודה קשה, בפעילות פרטנית. אתה צריך להביא לנו נתונים כי אני לא רואה שיש נכונות במשרדי הממשלה. יש הצעת חוק של זהבה גלאון ושלי בעניין העסקה ישירה של עובדי קבלן. וועדת השרים לענייני חקיקה זרקה אותה. היום אתה תראה איך אני מצביע נגד הקואליציה. 

<מיכל בירן:>
הם אומרים בפה מלא שאין להם דרך לדעת את הנתונים, זו הבעיה עם השיטה. נותנים לכם פתרון לשיטה, אבל אתם לא זורמים עם הפתרון. 

<אילן גילאון:>
אני לא מבין את הדוח הזה, הנציב ישב פה בישיבה הקודמת, היום הוא היה צריך להגיד לך מהו הפתרון שלו במכלול, זה לא לשאול את משרד החינוך או המשרד הזה והזה. כנראה שהפתרון הוא רק החוק, אין משהו אחר.

<היו"ר חיים כץ:>
הוא שלח את הנציגה שלו והיא כתבה לנו: "חקלאות והכפר – 14, מתוך 14 העונים להגדרה "כתף אל כתף" ההתקשרות לא  - - -
<אילן גילאון:>
זאת אומרת שהם באותו סטאטוס עד היום?

<היו"ר חיים כץ:>
כן. מה זה ה-31? זו שאלה שמופנית אליכם נציבות שירות המדינה.

<מירי יוגב:>
מספר העובדים שהוועדה בדקה. הוועדה כותבת: "על פי חוות דעת משפטית - - - לא, זה של רשות המים. משרד החקלאות  - - -

<קריאה:>
כרגיל לא ידיים ולא רגליים.

<מירי יוגב:>
בבקשה. אל תזלזלו. ה-31 זה ברשות המים. קיבלנו חוות דעת אומרת שאין מדובר בעובדי "כתף אל כתף".

<היו"ר חיים כץ:>
באילו עובדים מדובר? מה עושים העובדים האלה? באיזה סטאטוס הם?

<מירי יוגב:>
בבקשה, יש כאן נציג רשות המים, אני מציעה שהוא יציג את זה.

<אילן גילאון:>
למה תמיד אנחנו נופלים לתוך זה, יש 8 במים, 14 בחקלאות. זה לא מעניין אותי, לא צריך בכלל להיות דבר כזה.

אתה יודע, גם אלה שבאים לתת כתף - - -

<היו"ר חיים כץ:>
בבקשה תסביר לי מיהם ה-31 האלה.

<ניר שקד:>
בוקר טוב. אני סמנכ"ל ברשות המים. אנחנו מפינו את כלל העובדים במיקור חוץ ברשות המים כדי לעלות מתוכם, אם בכלל, את השייכים לקטגוריה של "כתף אל כתף" על לפי ההגדרה של החלטת הממשלה. הקטגוריה מגדירה קריטריונים מאוד ברורים מי משתייך ומי לא.

ברשות המים, מתוך כלל הפוטנציאל, אכן יש מצאנו עשרות במיקור חוץ שענו לקריטריונים והפסקנו את ההתקשרות איתם - - - 

<היו"ר חיים כץ:>
פיטרתם אותם?

<ניר שקד:>
הפסקנו את ההתקשרות איתם, כן. זה לא פיטורים כי אין יחסי עובד מעביד. 
<היו"ר חיים כץ:>
סלח לי נציג ההסתדרות, יצאת מהשכונה ובאת למקום מסודר. 

<ניר שקד:>
היו מספר התקשרויות שהיה ספק לגביהן ולכן ביקשנו חוות הדעת - - -

<היו"ר חיים כץ:>
מה עשית במקום ה-31 איש? היו לך 31 איש, מי נכנס במקומם?

<ניר שקד:>
שניתי את מתכונת מתן השירותים. 

<היו"ר חיים כץ:>
בהעסקה באמצעות מיקור חוץ.

<ניר שקד:>
כן. למשל שירותי הנדסה מסוימים שניתנו על ידי איש שירות שיושב ברשות ומתנהל כמו עובד רשות, הכנסנו חברת הנדסה שנותנת חוות דעת הנדסית אם צריך, מתוך החברה מבלי שנייצר - - - 

<היו"ר חיים כץ:>
פירושו כמו שאמרת, ה-31 היו מיותרים.

<ניר שקד:>
לא? לא זה מה שאמרתי. אמרתי שירותים.

<אילן גילאון:>
זה נקרא לגאול אותם מייסוריהם.

<ניר שקד:>
רבותיי, שירותים במיקור חוץ זה משהו שהוא הכרחי.

<היו"ר חיים כץ:>
אפשר לקחת מנכ"ל במיקור חוץ לצורך פרויקטים?  לא צריך מנכ"ל למשרד. למה לא עושים את זה במיקור חוץ?

<ניר שקד:>
כי זה עיסוק שהוא עיסוק ליבה, כי זה עיסוק מרכזי, כי זה מצריך עבודה מתוך הארגון.

<מיכל בירן:>
חוות דעת הנדסיות הן לא ליבת העיסוק של המשרד?
<ניר שקד:>
אני אתן דוגמה, אחד היועצים הוא יועץ לענייני - - -

<היו"ר חיים כץ:>
כמה עובדים הם במיקור חוץ?

<ניר שקד:>
רגע, אני עונה על השאלה. אמרתי שיש עשרות עובדים. אני מעריך שיש סדר גודל של 30-40 במיקור חוץ בהיקפים שונים. אתן דוגמה, יועץ לענייני יחסי ישראל-ירדן נותן יעוץ של כ-25 שעות בחודש באופן לא קבוע. זה לא משהו שאתה יכול להעסיק בתוך המערכת. אין מישהו  - - -

<אילן גילאון:>
עם מיהו בכתף האיש הזה?

<ניר שקד:>
הוא לא בכתף, זה בדיוק העניין. 

<אילן גילאון:>
אנחנו מדברים על כתפיים.

<ניר שקד:>
אין עוד מישהו בתוך הארגון שעושה או יכול לעשות את מה שהיועץ הזה עושה. 

<היו"ר חיים כץ:>
למה הוא מועסק במיקור חוץ? למה לא בתור יועץ בהיקף של 25 שעות? למה צריך מישהו נוסף שיגזור קופון, למה אתם לא משלמים את הכסף ישירות? למה אתה לא מתקשר איתו ישירות? למה עוד משרד צריך לגזור קופון?

<ניר שקד:>
אני אסביר, העסקה במיקור חוץ  - - -
<היו"ר חיים כץ:>
אימא שלי עליה השלום אמרה 'יש שני סוגי אנשים, יש מסבירים ויש מצליחים'. מה שאתם עשיתם כאן הוא לפטר אנשים, שלצורך העניין, שהעסקתם אותם למרות שלא הייתם צריכים אותם, העסקתם אותם מרחמים - - -

<ניר שקד:>
ממש לא. אדוני זה ממש לא נכון. לבוא ולהגיד שאין בשום ארגון צורך להיעזר בשירותי מיקור חוץ, זה משהו לא נכון.

<היו"ר חיים כץ:>
זה לא מה שאמרתי. זה מה שהבנת. 31 עובדים שעבדו "כתף אל כתף" - - -

<ניר שקד:>
הם לא היו עובדים, הם היו נותני שירות במיקור חוץ בהיקפים שונים.

<היו"ר חיים כץ:>
והם לא היו "כתף אל כתף"? 

<ניר שקד:>
מספר אנשים מתוכם היה - - -

<היו"ר חיים כץ:>
מה זה 'מספר אנשים מתוכם'? הנציבות רשמה 31, הנציבות לא יודעת מה שהיא עושה? אולי הם לא יודעים מה הם עושים.

<ניר שקד:>
בוודאי שהיא יודעת.

<היו"ר חיים כץ:>
אז היו 31 אנשים. הם היו מיותרים?

<ניר שקד:>
ממש לא. 

<היו"ר חיים כץ:>
אז למה פיטרת אותם?

<ניר שקד:>
לא פיטרתי את כל ה-31. הסברתי. 

<מיכל בירן:>
אלו לא יועצים כי הם היו אצלכם לבצע עבודה.

<ניר שקד:>
כל מי שנותן שירותים - - -

<היו"ר חיים כץ:>
מה עשית עם כל אלה שלא פיטרת?

<ניר שקד:>
ממשיכים לתת שירותים במתכונת שהיא לא "כתף אל כתף". 

<היו"ר חיים כץ:>
קלטתם אותם בתוך הארגון?

<ניר שקד:>
ממש לא קלטנו אותם. הם נותנים שירותים - - -

<היו"ר חיים כץ:>
תקשיב, מתוך ה-31 איש, כמה היו "כתף אל כתף"?
<ניר שקד:>
אמרתי שסדר גודל של בודדים עד חמישה.

<היו"ר חיים כץ:>
מה עשיתם איתם? פירטתם אותם?

<ניר שקד:>
לא. שיננו את מתכונת ההעסקה שלהם.

<היו"ר חיים כץ:>
העברתם אותם להיות עובדים מן המניין?

<ניר שקד:>
לא.

<היו"ר חיים כץ:>
אז העברתם אותם למיקור חוץ. זה אומר שאתם מסתלבטים על הכנסת.

<ניר שקד:>
אדוני, אגב, אלו עובדים שרמת השכר שלהם גבוהה גודלה יותר מעובדי הארגון לכן אין שום עניין כאן, הרציונל שאתה מדבר עליו  - - -
<היו"ר חיים כץ:>
אתה יודע לתת לנו את הרשימה של ה-31 איש כולל השכר שלהם ומה הם עשו בעבודה?
<ניר שקד:>
בוודאי, אגב השכר, הלוואי - - -

<היו"ר חיים כץ:>
מתי נקבל את הרשימה של ה-31?
<ניר שקד:>
מירי, ברשימה שלך אין פירוט?

<מירי יוגב:>
יש לי כמות, אין לי פירוט.

<ניר שקד:>
בוודאי שנוכל להעביר, עוד השבוע.

<היו"ר חיים כץ:>
תעביר עוד השבוע לוועדה את פירוט סוגי העבודה, שמות האנשים שהוגדרו "כתף אל כתף". 

משרד הפנים, בבקשה תנו לנו סקירה. גם לכם יש 31 או 300 או 3,100?

<אבי כהן:>
אני מנהל אגף מינהל תכנון. עשינו מיפוי מדויק של העובדים, חלקם "כתף אל כתף" וחלקם במיקור חוץ. מתוך ה-79 איש שמפינו עם 52 אנחנו בהליכים שונים. כאן זה רק מינהל תכנון, 90% הם אצלנו. מתוך 79 איש 52 מוגדרים "כתף אל כתף" והם בהליכי הסדרה. אנחנו לא מתכוונים לפטר אותם, כוונתנו להפוך אותם לעובדי תקנים. כרגע אנחנו באישור גם של אגף תקציבים וגם של הנציבות על 42. אנחנו במשא ומתן - - - 

<היו"ר חיים כץ:>
עוד כמה זמן זה ייקח? מתי תקבל הוועדה אישור שהם עברו להיות עובדים מן המניין?
<אדית בר:>
אני סגנית  מנהל אגף תכנון. יש לנו אישור ממשרד האוצר לקבלת 42 התקנים לבודקי תכניות. כעת אנחנו בהליכים מול הנציבות להתחיל בגיוס העובדים האלה. אין לנו בררה כי ב-1 ינואר נגמר לנו ההסכם ואנחנו חייבים בחצי השנה הקרובה להיערך במקסימום לכך. נצטרך לנסות ולפעול מול החשכ"ל (החשב הכללי) בנוגע לכמה חודשי גישור כי  ב-1 בינואר אין לנו שירות של בודקי תכניות, זה שירות קריטי למערכת שלנו. 

<היו"ר חיים כץ:>
משרד החינוך, גברתי.

<אדית בר:>
לגבי 42 תקנים יש לנו אישור ממשרד האוצר, יש סיכום תקציבי. כעת אנחנו צריכים להתחיל בגיוס מול הנציבות. 

<היו"ר חיים כץ:>
כמה זמן זה ייקח לכם?
<אדית בר:>
אנחנו מעריכים ומקווים שבשיתוף פעולה של הנציבות תוך חצי שנה אנחנו נעשה את כל ההליך.

<היו"ר חיים כץ:>
חצי שנה כדי לקלוט 42 איש?

<אדית בר:>
הלוואי וזה יהיה הזמן.
<אבי כהן:>
אדוני היושב ראש, זה הקצב של גיוס.
<אדית בר:>
הלוואי שיכולנו קודם, מבחינתנו אם יכולנו מחר בבוקר היינו מסיימים את התהליך. גם אם מחר בבוקר נוציא מכרזים פנימיים, כולם יודעים שבשירות המדינה צריך להוציא מכרז פנימי כדי לתת לאנשים אפשרות להתמודד, אחר כך צריך להוציא מכרז חיצוני.

<היו"ר חיים כץ:>
מדובר באנשים מוגדרים. למה צריך להוציא מכרזים פנימיים? למה לא מעבירים רשימה? האנשים האלה עובדים למעלה משנה, נכון? 

<אבי כהן:>
אדוני היושב, זו שאלה לנציבות.
<היו"ר חיים כץ:>
שהנציבות תענה למה? בשביל מה? האנשים מוגדרים, בשביל מה להשחית זמן?
<מירי יוגב:>
אני אענה לך על הכול. לגבי עובדים שמועסקים למעלה מחמש שנים החלטת הממשלה אומרת שיש לקלוט אותם אחד לאחד לאותו תפקיד שהם ביצעו. אנחנו נבדוק את הרשימה של העובדים. ברגע שנקבל אישור של אגף התקציבים, כרגע יש לנו אישור בעלפה של אגף התקציבים, נבדוק את רשימת העובדים ונראה כמה זמן כל אחד ואחד עובד. אם הם מועסקים פחות מחמש שנים הם יצטרכו להתמודד במכרז כי הם נכנסים לשירות המדינה. בשירות המדינה פועל "חוק המינויים", אי אפשר לוותר על זה.

<היו"ר חיים כץ:>
על כל תפקיד זוטר כל עובד זוטר עובר מכרז?
<מירי יוגב:>
כל תפקיד זוטר, רמות נמוכות זה באמצעות בחינות נציבות שירות המדינה. כרגע זה בהליך מכרזים ולכן הם צריכים לקבל בדרך המלך והם יקבלו. אנחנו נעשה כמה שיותר מהר.

<היו"ר חיים כץ:>
אז למה נציג ההסתדרות מר אריאל יעקובי לא כל כך מסכים למה שאת אומרת?

<מירי יוגב:>
שהוא יגיד את מה שהוא חושב.

<אריאל יעקובי:>
אני יושב ראש הסתדרות עובדי המדינה. שמירי יוגב רוצה היא יודעת להיכנס לנציב. גברת יוגב יכולה להיכנס לנציב שירות המדינה ולבקש את אותו פטור שנתנו לקליטת עובדי קבלן גם לאלה עם מכרזים. אלו אנשים שנכנסים בדיוק לתפקיד שלהם. אין פה שום הליך גיוס, הכול קשקוש כדי לנסות לייצר תהליכים מעכבי קליטה. אני לא מבין למה לא.  ה- 95 עובדים כמו שהם יודעים שהם צריכים לקלוט, מדובר רק 52 ויש אישור רק ל-49. 

<אבי כהן:>
אני רק אשלים את התמונה. 27 איש הם לא "כתף אל כתף" הם מיקור חוץ. אנחנו מדברים על וועדות הערר המחוזיות ועל הוועדה של נתב"ג. בימים הקרובים תגיע גם חוות דעת. יש לנו חוות דעת משפטית, תגיע גם חוות דעת משפטית כתובה לנציבות. אם אתם רוצים אני גם אסביר למה הם לא "כתף אל כתף", מדובר כאן על חברות מיקור חוץ ושלא נכנסים תחת הקטגוריה של "כתף אל כתף". 

<היו"ר חיים כץ:>
אני פורט את זה לפרוטות. קצת בחקלאות, קצת אצלכם - - -

<מיכל בירן:>
סליחה, שאלה טכנית קטנה לפני שממשיכים הלאה. אני מבקשת לשאול, אותם ה-52 שאתם הולכים לקלוט, האם הקליטה היא בחוזים אישיים או במסגרת הסכמים קיבוציים?

<קריאה:>
איך שהנציבות תנחה אותנו.

<אדית בר:>
אין לנו עצמאות להחליט באיזו מתכונות אנחנו רוצים.

<מיכל בירן:>
איזו הוראה קיבלתם?

<מירי יוגב:>
מאחר ומדובר בבודקי תכניות, יש לנו בודקי תכניות בשירות המדינה, איך שמועסקים בשירות המדינה כך גם נעסיק אותם. 

<אדית בר:>
זה אמור להיות מכרזים של עובדי המדינה.

<קריאה:>
את מתחמקת.

<מירי יוגב:>
למה אני מתחמקת?
<אילן גילאון:>
אני לא מצליח לקלוט את זה, אני מודה. אני לא מצליח לקלוט את זה כי כל רגע מכפילים לי את הכתף פי שתיים. אנחנו שאלו שאלה פשוטה ואנחנו צריכים לקבל תשובה פשוטה. שאלנו שאלה מאוד מוגדרת. אם אנחנו נעסוק בכול מדור ומדור בנפרד אני לא אבין בסופו של דבר. כאן יש 27, יש 3 שהם יהיו בתקן והם צריכים תיקון כזה, חלק יהיו במיקור חוץ והחלק השני יהיה אחרת, אני לא מבין את זה. אני רוצה לדעת כמה עובדים הם "כתף אל כתף". זה עדיין ארבעה חודשים אחרי שאמרנו את מה שאמרנו, אם לא זה 'סתלבט/ זה העניין.

<היו"ר חיים כץ:>
יחד עם זאת אילן, אם יבואו וידברו איתך במספרים גדולים ולא תתעסק יחידה יחידה - - -

<אילן גילאון:>
אני לא רוצה לדבר עם אף אחד, מה יש לי לדבר? אני רוצה לדעת שאין כאן יותר אנשים שמועסקים - - -

<היו"ר חיים כץ:>
אילן, מאחר שאתה גם חבר שלי אני מרשה לך לצעוק. יחד עם זאת, אם לא ניגע בכל אחד ואחד ונעביר אחד אחד ונדבר על המכלול אז בעוד שלוש שנים לא עבר אף אחד. אם תעבור אחד אחד אז בעוד שלוש שנים יעברו 60% ובעוד חמש שנים יעברו 80%, זאת ​ עבודה סיזיפית שצריך לעשות- - - 
<מיכל בירן:>
אבל הם מעבירים את כולם לחוזים אישיים, בכל מקרה הם מנסים לנטרל את העבודה המאורגנת, זה מה שקורה כאן. היא אמרה לך את זה, זאת ההנחה המתבקשת ממה שאמרת.

<היו"ר חיים כץ:>
על זה נשמע כעת מאריאל יעקובי יושב ראש עובדי המדינה בהסתדרות.

<אריאל יעקובי:>
יושב ראש הוועדה הבטיח שאני בא לפה בעניין השביתה שיש ברשות המיסים. בשנת 2012 התחייבה המדינה שברשות המיסים עד תום 2013 עושים הסכם העסקה מודרני שבו לא יהיה אף עובד קבלן, לא יהיו עובדי חוזים, וההפתעה הגדולה. אני באמצע 2014 ומשרד האוצר אומר לי 'אתה יכול לחכות עוד שנה?' – זה בדיוק מה שקורה לנו פה.

עופר עיני עשה הסכם עם לפיד. אני אדבר - - -

<היו"ר חיים כץ:>
2012?

<אריאל יעקובי:>
כן. אני מדבר רק על מה שהמדינה מצהירה. יש למעלה מ-600 עובדים שהמדינה אומרת 'הם "כתף אל כתף" והיא אומרת את זה כבר חצי שנה, לא שנה. יש לי מכתב מנציב שירות המדינה שאומר לי: "אנחנו ממפים, אנחנו נקלוט" ועד היום לא קלטו אחד. 

בתוך אותו הסכם ישנה התחייבות מופרשת של שר האוצר - - -

<היו"ר חיים כץ:>
סליחה, אני יכול לשאול אותך שאלה. למען גילוי נאות, אני בא מתוך ועדי עובדים. אני נגד שביתות. אני 20 שנה לא שבתתי יום כי אני משווק, אני מספק, אני עובד מייצא, אבל אם אין בררה ואתה רואה את המגמה למה אתה לא עושה צעד דרסטי? אתה כהסתדרות הארגון היציג של העובדים, למה אתה נותן לזה להתגלגל כל כך הרבה זמן? למה? למה אתם לא באים בצעד דרסטי שנוגע איפה שכואב? אולי שלא יטוסו לחו"ל. תעשה משהו דרסטי כארגון שצריך לתת הגנה הדדית. אם לא מעניין את משרד האוצר, את משרד החינוך ואת משרד הפנים, משרד החקלאות ואת רשות המים לא מעניין אותם להתייחס לאנשים כאל בני אדם. אנחנו רואים שמנצלים אותם ואחר כך זה לזרוק אותם. 

אתה, אתה שהגדרת את התפקיד שלך "יושב ראש עובדי המדינה" – הם בראש. הם בראש. אני אומר לך פה - - 

<אריאל יעקובי:>
אדוני היושב ראש, בישיבה הקודמת אמרת לנו 'תרחם עליהם'.

<היו"ר חיים כץ:>
עברה חצי שנה ולא קורה כלום. אילן כועס עלי ואני לא אוהב שהוא כועס עלי.
<אילן גילאון:>
אתה צריך להיות דרסטי.

<מיכל בירן:>
אולי גם אגף התקציבים ייתן כאן תשובות?

<אריאל יעקובי:>
שני משפטים, הם יודעים שאני התלמיד שלך והם אומרים שלכן אני מיליטנטי. 

<היו"ר חיים כץ:>
מה אתה אומר? אז למה אתה לא נותן בראש?

<אריאל יעקובי:>
אני יוצא משביתה ונכנס לשביתה. אני מבקש לומר את דעת יושב ראש ההסתדרות. אני יודע שהוא דיבר איתך. יושב ראש ההסתדרות ביקש שאני גם אגיד את זה ליושב ראש הוועדה ובנוכחותו, שאם הם לא יישארו לנו בררה, בעיתוי שלנו אנחנו נלך לצעדים ארגוניים, אנחנו לא ניתן יותר התראות. זה פשוט בלתי נסבל.

<היו"ר חיים כץ:>
אתם נמצאים בסכסוך עבודה מוגדר בעניין?

<אריאל יעקובי:>
יש סכסוך עבודה בכול שירות המדינה, כרגע אני לא מדבר על הרשויות, אם זה לא יכנס להליך של ביצוע, אני לא מתריע יותר.
<היו"ר חיים כץ:>
מה זה 'הליך של ביצוע'. הרי הם פנו לנציבות, הנציבות אומרת שזה צריך לקחת לה שבע שנים, עוד שבע שנים יצאו שם 12 איש לפנסיה ואז צריך לקחת עוד - - -

<מירי יוגב:>
מי אמר שבע שנים?
<היו"ר חיים כץ:>
אני הגזמתי בשבע שנים. שישה חודשים קליטה זו בושה.

<מירי יוגב:>
סליחה, אני אמרתי שישה חודשים? אני לא אמרתי זמן. אמרתי שברגע שאנחנו מקבלים אישור תקציבי אנחנו יוצרים את המשרות. מקבלים רשימה של עובדים - - -

<היו"ר חיים כץ:>
כמה זמן לוקח תהליך כזה? 

<מירי יוגב:>
חודשיים-שלושה. אני לא אמרתי - - -

<היו"ר חיים כץ:>
למה? אם זה העסק הפרטי שלך היית מתנהלת שלושה חודשים, לא היה לך לאוכל. אבל את בשירות הציבורי ולכן זה נראה כך. 

 <קריאה:>
כבר לפני שנה וחצי היו צריכים להיכנס - - -

<היו"ר חיים כץ:>
סלח לי אדוני. אם אתם תנהלו את זה כמו עסק פרטי כשאתם נלחמים על פרנסה זה יראה אחרת והמדינה תראה אחרת. אם קליטת עובד זה הליך של שלושה חודשים זו בושה וחרפה, בושה. בושה לכם, בושה לנו, זו בושה. כשאתם רוצים לעזור לחברים שלכם זה לא לוקח שלושה חודשים. זה לא לוקח שלושה חודשים. במה אנחנו מתעסקים, בעובדים מסכנים שעובדים "כתף אל כתף", אנשים מנוצלים. אלו הילדים של השכנים שאנחנו לא מכירים. 

<מירי יוגב:>
צר שאתה מתייחס אלינו כך כי זה לא כך. אריאל יעקובי יודע יפה מאוד - - - 

<היו"ר חיים כץ:>
אני בא מוועד עובדים ואני יודע מה זה להילחם על פרנסה כשאני משווק החוצה. אם הייתי מתנהג כמוכם אז כולנו היינו מובטלים. כולנו. שלושה חודשים את אומרת שלוקח לקלוט עובד - - -

<מירי יוגב:>
סליחה, אתה לא יודע מי אני, אתה לא יודע מה אני עושה ואתה תוקף אותי על מה? אריאל יעקובי יודע יפה מאוד מה אנחנו עושים - - -
<היו"ר חיים כץ:>
אני אגיד על מה אני תוקף אותך גברתי. לפני חצי שנה היינו פה ולא באת ואמרת לי שפתרתם את כל הבעיות.

<מירי יוגב:>
סליחה, לפני חצי שנה אני לא טיפלתי בנושא הזה.

<מיכל בירן:>
הכוונה היא כמובן לא אישית. 

<מירי יוגב:>
רק לפני חודשיים.

<היו"ר חיים כץ:>
אני לא מדבר אליך אישית אלא אל המשרד שלך. כשהיה כאן הנציב לפני כן - - -

<מירי יוגב:>
אני מכירה את הנציב ואת המשרד שלי, אני אומרת לך, אני מעריכה אותם מאוד, אני מעריכה את העבודה שהם עושים רגע-רגע. חבל שאתה מדבר אלינו בצורה שכזאת. אנחנו מדברים על כל שירות המדינה.

<קריאה:>
חלק מהאשמה היא על האוצר ואל תיקחי את זה אישית מירי. סליחה מירי, אבל תקבלי - - -

<מיכל בירן:>
לכן אני רוצה לשמוע את אגף התקציבים מעבר לכך. היא שולחת לנו מכתב ובו היא אומרת שהיא מקשיבה בקשב. היא מתכוונת להתעלם מההסכמות עם ההסתדרות וגם מהדיונים פה. ראשית זה לא בסדר שיעל מבורך בעצמה לא כאן. כתוב שחור על גבי לבן שהם לא מתכוונים לעשות עם זה כלום, כי זה קשה. אם כל הסכם לא יעשו כי הוא קשה לא יקרה כלום. 

אפשר שאגף התקציבים יתנו קצת תשובות?

<מירי יוגב:>
רק לידיעתך, גם אנחנו  מול אגפים יושבים ונלחמים לא פחות מהמשרדים. כואב לי, באמת כואב לי, אני רוצה לומר לך שפעם ראשונה אני פה, כואב לי כשאני שומעת איך אתה מתבטא כלפינו, גם אנחנו עובדים, גם אנחנו עושים, גם אנחנו רואים את העובדים לא רק אתם.

<היו"ר חיים כץ:>
קצב העבודה שלכם - - 

<קריאה:>
אתם לא עובדים דרך קבלן. אולי הם צריכים לעבוד דרך קבלן ואז - - -

<היו"ר חיים כץ:>
סלח לי. קצב העבודה שלכם, אם הייתם מתחרים לא הייתה לכם פרנסה. שמעת, אם הייתם מתחרים לא הייתה לכם פרנסה. אם זה לוקח שלושה חודשים, חמישה חודשים ואחרי חצי שנה לא עשיתם כלום. תשמעי, אני לא מרוצה מהעובדה שלכם. 

<אריאל יעקובי:>
אדוני היושב ראש, ברשותך שני משפטים. אחד, במשרד הרווחה יש התחייבות מפורשת שבמעונות של השירות למפגר לא יהיו עובדים במיקור חוץ. יש שם למעלה מ-150 איש שטרם נקלטו וזה לא בסדר. 

היום אנחנו בעיצומים ושביתות ברשות המיסים. חלק גדול מהעניין לחזור לעבודה הוא מפני שאנחנו רוצים לקלוט את שבעת עובדי הקבלן האחרונים. יושב שם דודו דורון, על זה אנחנו תקועים. משרד האוצר חייב לצאת מהקונכייה. הוא חייב.
<היו"ר חיים כץ:>
משרד האוצר, בבקשה.

<מיכל בירן:>
אין נציג של אגף תקציבים בדיון הזה?

<קריאה:>
היא הייתה פה.

<מיכל בירן:>
זה פשוט גובל בביזיון. 

<קריאה:>
גם יעל מבורך כאן בדיונים מקבילים. היא תבוא. 
<ניר שחר:>
אני נציג הקואליציה עובד במשרד הפנים. גם לחשב הכללי נשלח מכתב מטעם יושב ראש הוועדה. 

<היו"ר חיים כץ:>
בבקשה משרד האוצר, דבר קצת, שמור על החברים שלך. 

<מיכל בירן:>
אולי תדאג שיעל מבורך תגיע לחלק שעוסק באגף התקציבים ולמכתב שלה. אם היא פה בכנסת כי נראה לי שזה מתבקש. 

<מרדכי אלישע:>
אנחנו בקשנו שהיא תגיע, אני מקווה שהיא תיכנס.

אני אתייחס למה שדובר בפעם שעברה. הוצאנו תכתובת מקיפה עם כל המשרדים. אמרנו במפורש וכתבנו במפורש ששום התקשרות לא תוארך עד שהנושא יוגדר. כמו שנאמר, הייתה וועדה שקבעה - - - -
<היו"ר חיים כץ:>
מה קרה עם המכתב הזה שהוצאת? המכתב שאומר ששום התקשרות לא תוארך. 

<מרדכי אלישע:>
יש תשובות. כמו שקיבלת תשובה מניר ממשרד הפנים, חלק לא קטן מהתשובה זה בגלל לחץ שלנו, אפילו לחץ מאסיבי לתקנן את הדברים יחד עם נציבות המדינה. בזכות זה - - -

<היו"ר חיים כץ:>
למה זה לוקח כל כך הרבה זמן? המשרדים של האוצר רחוקים ממשרדי הנציבות? אתם לא משתמשים בדואר כדי להעביר חומר? הדואר היה בשביתה אז אולי ההוראה בכתב לא הגיע. 

<מרדכי אלישע:>
באמת הייתה תכתובת ולכן ה-42 תקנים האלה הוקצו. בתחילה הייתה טענה שהם לא "כתף אל כתף". אנחנו כאגף החשב הכללי לא קיבלנו את העמדה הזאת, חשבנו יחד עם הנציבות שזה כן "כתף אל כתף". יש החלטה לתקן את ה-42 עובדים האלה. כך נקבע לגבי שאר העובדים ויתר ההתקשרויות גם במשרד הרווחה בעניין ה-150 שהוזכרו.

<היו"ר חיים כץ:>
מה מספר עובדי "כתף אל כתף" שיש בשירות המדינה?

<מרדכי אלישע:>
היום אין, חוץ ממשרד הפנים שזה מוסדר, לא נשארו יותר.

<היו"ר חיים כץ:>
אריאל מה אתה אומר?

<אריאל יעקובי:>
חוץ מעובדי הניקיון שזה גם מתכנון. מחשוב לא בהסכם. המדינה מצהירה על כ- 460. אלא מה, בכול יחידה שאני נוגע יש פער בין 10% לבין 2,500% בנתונים. אתן לך דוגמה. ניקח את שע"מ (שירות עיבודים ממוכנים) שבשביתה, יותר קל לכן אתה מגיע למספר. בשע"מ אין אף עובד "כתף אל כתף" שלושה נתונים. אלא מה, אנחנו יודעים על 33 כי הם חברים אצלנו, הם באים לבכות לוועד. מתוכם קלטנו כבר 17 ועוד 7, סה"כ 24. אבל הם לא בנתונים. יגיד מרדכי אלישע, הוא החלק הטוב של האוצר, אני חייב להגיד את זה בהגינות. אני אומר לכם שהנתונים של משרד האוצר הם לגמרי לא נכונים. יותר מזה, על הרשויות המקומיות הם במפורש אומרים שאין להם נתונים. אנחנו יודעים שכמעט כל העובדים הסוציאליים שעליהם אנחנו בוכים נכנסים לקטגוריה של "כתף אל כתף". 

יושב ראש ההסתדרות ממפה, אבל אנחנו צריכים להבין שכשאתה עובד במדינה עליה חל חוק שמחייב אותה לחשוף את הנתונים ולעבוד בשקיפות, אבל כשאתה צריך לגייס חוקרים בשביל לבדוק את הנותנים שלה, אז יש בעיה. יש בעיה אמיתית. אני אומר לכם שאני הפסקתי להאמין לכול נתון שאני מקבל. למשל, קיבלתי את הנתונים ממשרד הפנים, ישר הם הלכו לאילנה נהרי, היא עובדת כמו בלש במשרד הפנים. אין דרך אחרת אלא לחשוף הנתונים.

מירי, ותסלחו לי שאני אומר לכם, נציבות שירות המדינה עם כל ההערכה, אתם לא שולטים בנתונים. מוכרים לכם "בובע מייסעס". 

<אילן גילאון:>
זה אומר שעובדים "כתף אל כתף" הם למעשה שב"חים.

<היו"ר חיים כץ:>
אריאל, אנחנו יכולים להמשיך להתכתש. אתה צריך להביא תכנית עבודה מסודרת איך אתה נותן בראש. 

<אריאל יעקובי:>
אדוני היושב ראש, אני מודיע לך, אתה יודע שיש לך השפעה לא קטנה בהסתדרות, ככל שבתוך ההסתדרות תהייה החלטה להקדים אנחנו נקדים. לפי דבריו של יושב ראש ההסתדרות גמרנו אומר שאם הם ימשיכו כך לא יהיה מנוס אלא להיכנס לבלגן.
<היו"ר חיים כץ:>
מתי?

<אריאל יעקובי:>
אני לא רוצה לומר לך תאריך כי אנחנו צריכים לקבל החלטה בוועדה לתיאום ביצוע. אדוני היושב ראש, אם שלושת חברי הכנסת שיושבים כאן בדיון יבקש, אנחנו יכולים גם בשבוע הבא. אין לנו בעיה בכלל. אני לא חושב שהם זקוקים לנו, עובדי מדינה כולם החברים שלי, חוץ מיעל מבורך שלא נמצאת כאן, הם עובדי מדינה. הם עובדי מדינה והם יודעים שהם חייבים לעשות את מה שהכנסת מחוקקת ואת מה שהממשלה מחליטה. הם חייבים לעשות. הם באים אלי ואומרים לי הממשלה החליטה. הם כל פעם מבקשים ממני שינויים. אז מה, פה הממשלה לא החליטה? אם נחליט, נשבות.

<אילן גילאון:>
יאללה, לי מתאים שבוע הבא. 

<מיכל שפרן:>
עורכת דין מהסתדרות המורים. אנחנו בקשר עם נציגות עובדי הוראה במערכת החינוך שמלמדים בתוך בתי הספר בצורה מסודרת כחלק מיום הלימודים. הם מועסקים על ידי חברת מרמנת או חברות קבלניות אחרות על פי מכרזים של משרד החינוך. משרד החינוך מפרסם מכרזים שבדרך כלל הם תקפים לחמש שנים. המורים האלה עובדים בשעות אפקטיביות, הם יושבים באותו חדר מורים יחד עם המורים שמועסקים על ידי משרד החינוך ותנאיהם שונים דרמטית. מדובר במאות רבות ואפילו מעל אלפים.

<היו"ר חיים כץ:>
מעל אלפים?

<מיכל שפרן:>
כן.

<מיכל בירן:>
לדעתי אנחנו מדברים על 1,000 בירושלים ו-3,000 בתל אביב וזה עוד לפני - - - -

<מיכל שפרן:>
אני מדברת אפילו על כ-4,500 מורים שהם בעלי תעודות הוראה ורישיון הוראה, אבל גם אם לא הם מלמדים בצורה רגילה בתוך בתי הספר.
<מיכל בירן:>
רובם כן עם תעודות הוראה ומדובר באחוזים לא קטנים.

<מיכל שפרן:>
וזה בתאום עם הרשויות המקומיות שיחד עם מנהלי בתי ספר בוחרים את התחומים שבהם רוצים לתת העשרה - - 

<מיכל בירן:>
לא מדובר רק בתחומים. אני מכירה מורים שעושים שמונה שעות כך ושמונה שעות משרד החינוך. זה לא תחומים וזה לא כלום, זה הכי "כתף אל כתף" שיש.

<אילן גילאון:>
הנציבות יודעת מזה?

<היו"ר חיים כץ:>
מה אומרת מנכ"לית משרד החינוך? אני אקריא לך: "מקום בו מועסקים בעלי רישיון לעיסוק בהוראה או בעלי רישיון הוראה או מורים בעלי הסמכה להוראה, על פי כללי משרד החינוך, על ידי גורם אחר" – קרי מרמנת. "ולא משרד החינוך הוא הבעלויות, וברישיון כאמור הם מבצעים עבודה זהה לעובדי הוראה, עובדי מדינה או הבעלויות בשעות מערכת רגילות מבחינת "כתף אל כתף". חובה על הגורם המעסיק לשלם את שכרם לפי הסכמי השכר הקיימים טרום הרפורמה. הוראתי בעניין זה ברורה ומפורשת. כדי למנוע ספק בנושא, ביום 3.4.14 הוצאתי הנחיה בנושא לכלל הבעלויות על מוסדות החינוך. מצ"ב ההנחיה שהועברה לנוחיותך". כלומר, מי שלא מבצע, מה היא עושה עם זה?

<אילן גילאון:>
מה בעצם היא אומרת? היא אומרת שהיא משלמת את אותו שכר, זה כול מה שהיא אמרה לך. 

<מיכל שפרן:>
לא משלמים לאנשים שכר בחופשות.

<אילן גילאון:>
מה שאת אומרת זה קל וחומר. 

<אריאל יעקובי:>
אגב, "מרמנת" זה שירות מדינה חלופי. 

<אילן גילאון:>
טוב שבכל פעם ממציאים שמות יותר מאורגנים. 

<אריאל יעקובי:>
אם צריך עובד לשמירה, אז מרמנת, אם צריך עובד בבחינות, "מרמנת", אם צריך מורה, "מרמנת", אם צריך פקיד, "מרמנת". כל מה שהמשרדים לא יודעים לעשות "מרמנת" כי "מרמנת" זכו במכרז של החשב הכללי ובכל פעם שהשר לוחץ על הסמנכ"ל יש "מרמנת". חבר'ה, אתם חייבים להשתלט על זה. 

<אילן גילאון:>
"מרמנת" זה בנאדם מר מנת. 

<סופי אורטאשכנזי:>
אני חושבת שפה אתם צריכים לעשות הבחנה, אני לא בטוחה שגברת שפרן עשתה את ההבחנה הנכונה כי פה הגברת הזכירה שמדובר על העשרה. ישנם תכניות תוספתיות שלא נכנסות בגדר לימודים רגילים ובהן מותר באמת להעסיק את האנשים האלה במסגרת אחרת - - -

<היו"ר חיים כץ:>
לא.

<סופי אורטאשכנזי:>
ב"כתף אל כתף" אנחנו מדברים על מורים עובדי הוראה שישמשו כעובדי הוראה במערכת הרגילה. את דיברת על תכניות תוספתיות כמו קרן קרב ולא מדובר על "כתף אל כתף"

<מיכל שפרן:>
אבל יש בתוך ה- 4,5000 - - -

<היו"ר חיים כץ:>
גברתי היא מדברת כעת.

<סופי אורטאשכנזי:>
עם "מרמנת" יש התקשרויות שהמשרד שותף להן. המטרה היא להוסיף תכניות שהן בגדר העשרה ושהן לא בגדר תכנית רגילה, תכנית ליבה ותכנית הלימודים הרגילה. אוקיי. שם יש תכניות נוספות. אנחנו גם לא מדברים כאן על תל"ם (תעסוקה, לימודים, מגורים). אם יש לך רשימה אנחנו נשמח לקבל, אבל דרך אגב, "מרמנת" זה לא המצב. 

<מיכל שפרן:>
לדעתי יש שם מורים - - -

<סופי אורטאשכנזי:>
בבקשה, אנחנו נשמח שתעבירי אלינו את הרשימה כדי שנוכל לעשות את האבחנה המתאימה. 

<מיכל בירן:>
ועדיין אין נציג של אגף התקציבים? זה ממש לא סביר. כעת העברתי לה SMS.

<יעל דרור:>
אני עובדת משען חברת בת של ההסתדרות. אתם מכירים את הסיפור שלי. אני פניתי לחבר הכנסת אילן גילאון, פניתי לזהבה וגם אליך פניתי. ברשותכם כדי לקצר כתבתי כמה דברים, זה מכתב אליך.

"לכבוד חבר הכנסת חיים כץ. ידוע לנו, אנחנו מעריכות מאוד פועלך בנושא העסקה ישירה. עובדי "כתף אל כתף" וכל מכבסת המילים, הכול ידוע. אנחנו עובדי קבלן, קבלן שמרוויח מיליונים ואנחנו באיזה מקום גוזרות איזשהו קופון. חברותינו "כתף אל כתף" במשען מקבלות את כל התנאים ואת הכול. כבר שנתיים מנסים לקלוט אותנו ולא מצליחים. יושב שם צבי גוטווטר מול כוכבה קניסטר שמנהלים מלחמה פוליטית על הגב שלנו. אני מבקשת ממש להפסיק את זה. אנחנו "כתף אל כתף". אנחנו 30 בנות שמבקשות להיקלט פנימה. ידוע לי - - - 
<היו"ר חיים כץ:>
מה אתן עושות במשען?

<יעל דרור:>
אנחנו משווקות.

<היו"ר חיים כץ:>
יש עובדי משען שמשווקים?

<יעל דרור:>
עובדי משען שמשווקים את הדיור הסיעודי. זו אותה עבודה. בדיוק אותה עבודה. אנחנו 30 בנות - - -

<היו"ר חיים כץ:>
אריאל, אתה מכיר?

<אריאל יעקובי:>
אני מכיר את הסוגיה, אני יודע שממלא מקום יושב ראש ההסתדרות ויושב ראש משען מטפלים בסוגיה. זו סוגיה - - -

<היו"ר חיים כץ:>
ולמה הוא לא פותר אותה?

<אריאל יעקובי:>
כי כנראה יש פער בין האמירות של ועד העובדים לגבי העיסוק של המשווקים לבין העיסוק של משען. משען בגדול, לא עוסק בשיווק. הוא נותן שירותים לבתי האבות. בשנים האחרונות, למעלה מכמה שנים היו צריכים חברת שיווק על מנת  - - -

<יעל דרור:>
14 שנה.
<אריאל יעקובי:>
אני לא מכיר את הפרטים. גילוי נאות, אנחנו לא ההסתדרות שאמונה על עובדי משען, זו הסתדרות המעוף. אני יודע שהסוגיה נדונה היום, אפילו כוכבה קניסטר קיבלה בבית הדין האחרון במה מאוד מרכזית לצעוק על יושב ראש משען, צביקה גוטווטר. העניין בדיון ואנחנו מחפשים לו פתרון. 
<יעל דרור:>
שנתיים. שנתיים המשפט. שנתיים.
<אריאל יעקובי:>
אנחנו מחפשים לו פתרון.
<היו"ר חיים כץ:>
זה לא הקטע של הדיון.

<יעל דרור:>
מה לא? זה "כתף אל כתף". אותה בחורה שעובדת לידי - - - 

<היו"ר חיים כץ:>
גם אם את חושבת שזה  "כתף אל כתף" - - - 

<אילן גילאון:>
אבל בכל מקרה זה מיקור חוץ. היא צודקת, שנתיים הם במצב הזה. 

<היו"ר חיים כץ:>
נכון, זה מיקור חוץ שלא צריך להיות. 

<אילן גילאון:>
אני מעיד על כך. אני פניתי עשרות פעמים להסתדרות. 

<אריאל יעקובי:>
הסוגיה תיפתר.

<אמיר שר:>
אני עובד קבלן בתחום המחשוב ברשות המיסים. ראשית תודה לאריאל יעקובי על הייצוגים שהיו. צריך להגיד מילת תודה כי זה לא מובן מאליו להשבית את רשות המיסים בשביל עובדי קבלן מה שלא נעשה. אני במאבק הזה שלוש שנים. היינו בהסתדרות ירושלים ולקח לנו זמן להגיע לאריאל ואריאל לקח את זה לידיים.

אני מבקש לדבר לחשכ"ל בעניין המחשוב במדינה, מאוד מעליב שאנשי מחשוב שהם בדרך כלל אנשים שלמדו ועשו מרווחים משכורת של 5,000 שקל. זה לא רק ברשות המיסים, זה בכל המדינה והם אפילו לא נמצאים אצלכם בשום קטגוריה שקושרה ל"כתף אל כתף". אמרתי בפעם שעברה ואני אומר את זה גם הפעם, וכשאני אצא מפה אני מתכוון גם להילחם בזה. לא ימשיך העניין של פרויקטים בתחום המחשוב. המילה 'פרויקט' תרד מהפרק וזה לא יעזור. המלחמה תהייה מלחמה קשה. ייקח לי עוד שלוש שנים, אבל זה יגמר ואתם כן תכירו בנו כעובדי "כתף אל כתף" כי זה מה שאנחנו. תודה.

<ענבל שלוסברג סלע:>
אני עובדת סוציאלית אני ראש חטיבת העובדים הסוציאליים בשירותים המפורטים באיגוד העובדים הסוציאליים.

בישראל כ-6,000 עובדים סוציאליים שמועסקים בכל סוגי העסקות תחת כל המילים שנתנו פה, מיקור חוץ ועוד שמות לועזיים למיניהם. הפרויקטים שאנחנו הייחודיים של מיקור החוץ מפעילים מועדוניות, שירותים לקשיש, שירותים לאדם המפגר, שירותים שניתנים לכל אחד ואחד מהאנשים שיושבים כאן ובני משפחתם. עובדים סוציאליים שעובדים היום גם בתוך הרשויות המקומיות וגם בליבת העיסוק ותחת כל הכותרות וההגדרות שנתנו כאן, מקבלים תנאים פחותים, מקבלים פחות יחס. כול הדברים שנאמרו כאן בגם משרד הרווחה במקומות שהוא קולט או לא קולט זה משהו שרירותי. המגמה הזאת היא מגמה שהיא לא קשורה רק למשרד הרווחה. אנחנו יודעים את זה.

לדעתי אנחנו צריכים לעסוק גם בנושא של הרחבה של סעיף 12 או סעיף 12 של ההסכם שמדבר על הרחבה ברשויות המקומיות. כן חשוב לשמוע את התגובה של אגף התקציבים שטוען שזה מסובך לו ולכן הוא לא יעשה את זה. זה פרויקטים, זה לא דברים חיצוניים. אלו אנשים שעובדים בליבת המקצוע. אני חושבת שגם בנושא של מניעה אנחנו מדברים על "כתף אל כתף". ההגדרה של תקנים ותקינה, זה שהרשויות המקומיות עובדות אך ורק בנושא של תקציבי פעולה ולכן מעסיקים רק באמצעות גופים חיצוניים, גם זה משהו שצריך להתעסק בו ולהיכנס אליו מעבר לצד של המענה או התגובה, אנחנו צריכים להתעסק גם במניעה. 
<היו"ר חיים כץ:>
אני אגיד לכם את האמת, אני מרגיש כל כך רע.

<אילן גילאון:>
בצדק.

<היו"ר חיים כץ:>
אני שומע את האנשים ואני שומע את הדברים. אני אומר לך אריאל, אנחנו יכולים לעשות עוד דיון ועוד דיון, אם אתה לא תעשה תכנית פעולה מסודרת ותיתן בראש לא יהיה פתרון. לא יהיה פתרון. 

תשמע, אני פה כנסת ישראל, יושב ראש ועדת הרווחה והבריאות קורא לך ולהסתדרות להפסיק להידבר בנושא הזה, משטים בכם, משטים בנו. תעשה תכנית פעולה מסודרת, לא רחבה. תחליטו אתם גזרה גזרה, ותתחילו לפתור את הבעיה גזרה גזרה. אם צריך לסגור את מערכת החינוך, תסגור. אם צריך לסגור את משרד הפנים, תסגור. אם צריך לסגור את משרד החקלאות, תסגור. תשתמש בה שצריך כדי למגר את התופעה הזאת. אני חושב שזה בושה, אני חושב שזה לא במקומותינו. אנחנו יכולים לעשות עוד דיון ולדבר וזה ידבר כך והיא תדבר כך וההוא ידבר ככה. תתעוררו. גדלתם בשנה האחרונה, גדלתם בשנתיים האחרונות – תנו תמורה עבור האגרה. תצאו למלחמה. תנו בראש, תמגרו את התופעה.

תודה רבה. הישיבה נעולה.

<הישיבה ננעלה בשעה 10:20.>
